smcproject/ml-wiki-sentences huggingface dataset:
തെക്ക് തെക്കൻ കരൊലൈന , ജോർജിയ , പടിഞ്ഞാറ് ടെന്നസി , വടക്ക് വിർജീന്യ എന്നിവയാണ് ഇതിന്റെ അയൽ സംസ്ഥാനങ്ങൾ.
100 കൗണ്ടികളുള്ള ഈ സംസ്ഥാനത്തിന്റെ തലസ്ഥാനം റലെയ്ഗ് ആണ്.
അമേരിക്കൻ ഐക്യനാടുകളുടെ സ്ഥാപിതാംഗങ്ങളായ 13 കോളനികളിൽ ഒന്നാണ് വടക്കൻ കരൊലൈന.
ആഭ്യന്തരയുദ്ധകാലത്ത് യൂണിയനിൽ നിന്ന് പിരിഞ്ഞു പോയ കോൺഫെഡറേറ്റ് സംസ്ഥാനങ്ങളിൽ നോർത്ത് കരൊലൈനയും ഉൾപ്പെടുന്നു.
വൈവിധ്യമാർന്ന ജനവംശങ്ങൾ അധിവസിക്കുന്ന ഇവിടെ 8 ആദിമ അമേരിക്കൻ വർഗ്ഗങ്ങളുണ്ട്.
2008 വരെയുള്ള കണക്കുകളനുസരിച്ച് അമേരിക്കയിൽ ഏറ്റവുമധികം വേഗത്തിൽ വളരുന്ന സംസ്ഥാനങ്ങളിൽ നാലാം സ്ഥാനത്താണ് വടക്കൻ കരൊലൈന.
1000-നടുത്ത് വുഡ്‌ലാന്റ്-സംസ്കാരമുള്ള തദ്ദേശീയ അമേരിക്കൻ ഇന്ത്യൻ വംശജർ ഈ പ്രദേശത്തുണ്ടായിരുന്നു.
എ.ഡി 750 മുതൽ മിസിസിപ്പിയൻ-സംസ്കാരമുള്ള ഇന്ത്യൻ വംശജർ ശക്തമായ നേതൃത്വവും കൂടുതൽ സുസ്ഥിരവും ദീർഘകാലത്തേയ്ക്കുള്ള വാസസ്ഥലങ്ങളുമായി വലിയ രാഷ്ട്രീയ ഘടകങ്ങൾ സൃഷ്ടിച്ചിരുന്നു.
ഈ സമയത്ത്, സൂചിസ്തംഭാകാരമുള്ളതും പരന്ന മേൽക്കൂരയുള്ളതുമായ പ്രധാന കെട്ടിടങ്ങൾ നിർമ്മിക്കപ്പെട്ടു.
1550 ആയപ്പോഴേക്കും ചോവനോക്ക് , റൊനോക്കെ , പാംലിക്കോ , മച്ചപുംഗ , കോറി , കേപ് ഫിയർ ഇന്ത്യൻ സ്, വാക്സ്ഹോ , വാകമാവ് , കാറ്റാവ്ബ എന്നിങ്ങനെ  അമേരിക്കൻ ഇന്ത്യക്കാരുടെ പല സംഘങ്ങളും ഇന്നത്തെ വടക്കൻ കരോലിനയിൽ അധിവസിച്ചു.
മുൻഗാമി ന്യൂയോർക്ക് യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1789 നവംബർ 21ന് ഭരണഘടന അംഗീകരിച്ചു (12ആം) പിൻഗാമി റോഡ് ഐലൻഡ്
വടക്കൻ കേപ്പ്
വടക്കൻ കേപ്പ് (Northern Cape) ( Afrikaans : Noord-Kaap ; Tswana : Kapa Bokone ) ധക്ഷിണ ആഫ്രിക്കയിലെ പ്രവശ്യകളിലെ ഏറ്റവും വലുതും ഏറ്റവും ജനസാന്ദ്രത കുറഞ്ഞതുമായ പ്രവശ്യയാണ്.
കേപ്പ് പ്രവശ്യ വിഭജിച്ച്1994ലാണ് വടക്കൻ കേപ്പ് ഉടലെടുത്തത്.
തലസ്ഥാനം കിംബർലിയാകുന്നു.
കലഹരി ജെസ്ബൊക് ദേശീയോദ്യാനം ഈ പ്രവശ്യയിലാണ്.
കിംബർലിയിലെ രത്ന ഖനികളും ഓഗ്രബീസ് വെള്ളച്ചാട്ടവും ഇവിടെയാണ്.
കുറിപ്പുകൾ പുറത്തേക്കുള്ള കണ്ണികൾ Northern Cape Tourism Archived 2018-07-19 at the Wayback Machine .
NC Provincial Government
വടക്കൻ ചൈനീസ് പുള്ളിപ്പുലി ഇംഗ്ലീഷ് വിലാസം https://ml.wikipedia.org/wiki/North_China_leopard
ചൈനയുടെ വടക്കൻ പ്രദേശങ്ങളിൽ കണ്ടുവരുന്ന ഒരു പുള്ളിപ്പുലിയാണ് വടക്കൻ ചൈനീസ് പുള്ളിപ്പുലി (North Chinese Leopard) .
Panthera pardus japonensis എന്നതാണ് ഇതിന്റെ ശാസ്ത്രനാമം .2002 ൽ നടന്ന IUCN കണക്കെടുപ്പ് പ്രകാരം  അടുത്ത് തന്നെ അപകടകരമായ അവസ്ഥയിലുള്ള ജീവികളിൽ ഒന്നായി ഇതിന്റെ കണക്കാക്കുന്നു.
മറ്റു പുള്ളിപ്പുലികളേക്കാൾ തിളങ്ങുന്ന ഓറഞ്ച് നിറമാണ് ഇവയ്ക്ക്.
ഇവയുടെ രോമത്തിനു നീളം കൂടുതലാണ്.
പൊതുവേ കാട്ടുപന്നി , മാൻ തുടങ്ങിയവയെയാണ് ഇവ ആഹരിക്കുക എങ്കിലും ഇവ പക്ഷികളെയും ചെറു പ്രാണികളെയും വരെ ഭക്ഷിക്കുന്നത് കാണാം.
ഒരു ശരാശരി ആൺ പുലിക്ക് അൻപത് കിലോഗ്രാം വരെ ഭാരം ഉണ്ടാകുന്നു.
വടക്കൻ കലിമന്താൻ ഇംഗ്ലീഷ് വിലാസം https://ml.wikipedia.org/wiki/North_Kalimantan
ഇന്തോനേഷ്യയിലെ ഒരു പ്രവിശ്യയാണ് വടക്കൻ കലിമന്താൻ ( ഇന്തോനേഷ്യൻ : കലിമന്താൻ ഉത്തര).
ബോർണിയോ ദ്വീപിന്റെ ഇന്തോനേഷ്യൻ അധീനതയിലുള്ള ഭാഗത്തെ കലിമന്താന്റെ ഏറ്റവും വടക്കുഭാഗത്തായാണ് ഇത് സ്ഥിതിചെയ്യുന്നത്.
വടക്കു ഭാഗത്തും പടിഞ്ഞാറു ഭാഗത്തും യഥാക്രമം മലേഷ്യൻ സംസ്ഥാനങ്ങളായ സാബഹ് , സാരവാക്ക് എന്നിവയും തെക്കുഭാഗത്ത് ഇന്തോനേഷ്യൻ പ്രവിശ്യയായ കിഴക്കൻ കലിമന്താനുമാണ് ഈ പ്രവിശ്യയുടെ അതിരുകൾ.
ടാൻജംഗ് സെലോർ ഈ പ്രവിശ്യയുടെ തലസ്ഥാനമായി പ്രവർത്തിക്കുന്നു.
താരകൻ ഈ പ്രവിശ്യയിലെ ഏറ്റവും വലിയ നഗരവും സാമ്പത്തിക കേന്ദ്രവുമാണ്.
72,275.12 ചതുരശ്ര കിലോമീറ്റർ വിസ്തൃതിയുള്ള വടക്കൻ കലിമന്തൻ പ്രവിശ്യ നാല് റീജൻസികളേയും ഒരു നഗരത്തേയും ഉൾക്കൊള്ളുന്നു.
സ്റ്റാറ്റിസ്റ്റിക്സ് ഇന്തോനേഷ്യ 2019 മധ്യത്തോടെ നടത്തിയ ജനസംഖ്യാ കണക്കെടുപ്പിൽ 695,562 ജനസംഖ്യയുണ്ടെന്നു കണ്ടെത്തിയ ഇത് ഇന്തോനേഷ്യയിലെ ഏറ്റവും കുറഞ്ഞ ജനസംഖ്യയുള്ള പ്രവിശ്യയായാണ്.
2012 ഒക്ടോബർ 25 ന് രൂപീകരിക്കപ്പെട്ട ഇത് ഇന്തോനേഷ്യയിലെ ഏറ്റവുമൊടുവിൽ രൂപീകരിക്കപ്പെട്ട പ്രവിശ്യയാണ്.
വികസന അസമത്വവും പ്രദേശത്തെ മലേഷ്യയുടെ സ്വാധീനവും കുറയ്ക്കുകയെന്ന ലക്ഷ്യത്തോടെ കിഴക്കൻ കലിമന്താൻ പ്രവിശ്യയിൽ നിന്ന് വടക്കൻ കലിമന്താൻ വേർതിരിക്കപ്പെട്ടിരിക്കുന്നു.
വടക്കൻ കലിമന്താൻ ഹൈന്ദവ രാജ്യമായ കുട്ടായി സാമ്രാജ്യത്തിന്റെ ഭാഗമായിരുന്നു.
ബ്രൂണൈയും കുട്ടായിയും ബോർണിയോയുടെ മേൽ ആധിപത്യത്തിനായി പോരാടിയിരുന്ന കാലത്ത് ഇസ്‌ലാമിക അധിനിവേശത്തിന്റെ അലയൊലികൾ ഇവിടെയുമെത്തി.
പിന്നീട് ബ്രൂണൈയുടെ നിയന്ത്രണത്തിലായ ഈ പ്രദേശം സുലു സുൽത്താനേറ്റുമായി കരാറുണ്ടാക്കിയ ശേഷം ഔദ്യോഗികമായി സുലുവിന്റെ നിയന്ത്രണത്തിൻകീഴിലായിത്തീരുകയും ചെയ്തു.
പാശ്ചാത്യ രാജ്യങ്ങൾ ഈ പ്രദേശത്ത് എത്തിയ കാലത്ത് ഡച്ചുകാർ നാട്ടുകാരെ കീഴടക്കിയപ്പോൾ സ്പെയിൻകാർ വടക്കുഭാഗത്ത് സുലു തലസ്ഥാനത്തെ ആക്രമിച്ചു.
ഇന്തോനേഷ്യ സ്വതന്ത്രമാകുന്നതുവരെയുള്ള കാലം ഈ പ്രദേശം ഡച്ച് കൈവശപ്പെടുത്തിലായിരുന്നു.
ജുവാത അന്താരാഷ്ട്ര വിമാനത്താവളം എന്നുകൂടി അറിയപ്പെടുന്ന താരകൻ വിമാനത്താവളം പ്രവിശ്യയുടെ വ്യോമ സേവനം നിർവ്വഹിക്കുന്നു.
താവാവിൽ നിന്ന് മലേഷ്യയിലേക്ക് ജലയാത്രാസേവനങ്ങൾ നിർവ്വഹിക്കുന്ന ഒരു അന്താരാഷ്ട്ര ഫെറി തുറമുഖവും ഇവിടെ സ്ഥിതിചെയ്യുന്നു.
കരമാർഗ്ഗമുള്ള അന്തർ‌ദ്ദേശീയ അതിരുകളൊന്നും കടന്നുപോകാത്ത ഈ പ്രവിശ്യയുടെ പ്രധാന ഭൂപ്രദേശത്തേക്ക് പ്രവേശിക്കുന്നത് താരകനിൽ നിന്ന് കടത്തുവള്ളത്തിലൂടെയോ അല്ലെങ്കിൽ തെക്ക് നിന്ന് റോഡ് വഴിയോ ആണ്.
ഈ പ്രവിശ്യയിലൂടെ കടന്നുപോകുന്ന വലിയ പാതകൾ ചെളി നിറഞ്ഞ മൺപാതകളാണ്.
വിമാനത്താവള പ്രദേശവും റൺ‌വേയും TNI-AU (ഇന്തോനേഷ്യൻ വ്യോമസേന) യുടെ ടൈപ്പ് എ എയർ ബേസായ സുഹാർ‌നോക്കോ ഹർ‌ബാനി എയർഫോഴ്‌സ് ബേസുമായി പങ്കിടുന്നു.
ഇന്തോനേഷ്യയിലെ മുൻ വ്യവസായ മന്ത്രിയും മുൻ എയർഫോഴ്സ് ഉദ്യോഗസ്ഥനുമായിരുന്ന സുഹാർനോക്കോ ഹർബാനിയുടെ പേരിലാണ് ഈ വ്യോമതാവളം അറിയപ്പെടുന്നത്.
2006 ൽ രൂപീകൃതമായ ഈ വ്യോമതാവളം, ഇന്തോനേഷ്യയെ ഭീഷണിപ്പെടുത്തുന്ന ശക്തികളുടെ ആക്രമണ സാധ്യതകളോടൊപ്പം വർദ്ധിച്ചുവരുന്ന മറ്റു ഭീഷണികളിൽനിന്നും രാജ്യത്തിന്റെ പ്രതിരോധം സാക്ഷാത്കരിക്കാനുള്ള തന്ത്രത്തിന്റെയും ശ്രമങ്ങളുടെയും ഭാഗമാണെന്നതുപോലെതന്നെ മകാസറിലെ വ്യോമസേനാ ഓപ്പറേഷൻ കമാൻഡ് II ൽ നിന്നുള്ള ആവശ്യങ്ങളും ചുമതലകളും നിയന്ത്രിക്കാൻ സഹായിക്കുകയെന്ന ലക്ഷ്യത്തോടെയുമാണ് പ്രധാനമായും സ്ഥാപിക്കപ്പെടുന്നത്.
വ്യോമതാവളം രൂപീകരിക്കുന്നതിന് മുമ്പുതന്നെ ഒരു ഇന്തോനേഷ്യൻ വ്യോമസേനാ പാളയം നിലവിലുണ്ടായിരുന്നുവെങ്കിലും അത് ബാലിക്പപാൻ വ്യോമസേനാ താവളത്തിന് കീഴിലായിരുന്നു.
പക്ഷേ അംബലാട്ടിൽ മലേഷ്യയുമായുള്ള പ്രാദേശിക തർക്കത്തിന്റെ പിരിമുറുക്കം വ്യോമസേനാ നേതൃത്വത്തെ ഇവിടെ പുതിയ എയർബേസ് രൂപീകരിക്കാൻ നിർബന്ധിതമാക്കി.
വിമാനത്താവളം ഒരുപോലെ സൈനിക, ആഭ്യന്ത ആവശ്യങ്ങൾക്ക് ഉപയോഗിക്കുന്നതിനാൽ ഏപ്രണും ഒരുമിച്ച് ഉപയോഗിക്കുന്നു.
2014 ജൂലൈയിൽ 4 സുഖോയ്, 2 ഹെർക്കുലീസ് ഫൈറ്ററുകൾ ഒരുമിച്ച് ഉൾക്കൊള്ളാൻ കഴിയുന്ന മിലിട്ടറി ഏപ്രണിലേക്ക് 183 മീറ്റർ നീളമുള്ള ടാക്സി വേ 2014 ഡിസംബറിൽ പൂർത്തിയാകുന്ന രീതിയിൽ നിർമ്മിക്കാൻ എയർപോർട്ട് അതോറിറ്റി പദ്ധതി ആരംഭിച്ചിരുന്നു.
കലിമന്താൻ ടോൾറോഡ് (ട്രാൻസ് കലിമന്താൻ) 2019 ന്റെ പ്രാരംഭത്തിൽ പ്രസിഡന്റ് ജോക്കോ വിഡോഡോ പൂർത്തിയാക്കി.
പടിഞ്ഞാറൻ കലിമന്താൻ തലസ്ഥാനമായ  പോണ്ടിയാനാക്കിൽനിന്ന്, വടക്കൻ കലിമന്തന്റെ തലസ്ഥാന നഗരിയായ തൻജംഗ് സെലോറുമായി ഈ പാത ബന്ധിപ്പിക്കപ്പെടുന്നു.
വടക്കൻ കലിമന്താൻ നാല് റീജൻസികളായും (കബുപറ്റെൻ) ഒരു നഗരമായും (കോട്ട) ആയി തിരിക്കപ്പെട്ടിരിക്കുന്നു: പേര് പ്രാദേശിക വിസ്തീർണ്ണം (km 2 ) ജനസംഖ്യ
2015 സെൻസസ് ജനസംഖ്യ
2019 കണക്കാക്കൽ തലസ്ഥാനം HDI 2018 കണക്കാക്കൽ താരകൻ നഗരം 250.80 1,93,370 2,34,867 2,54,262 Tarakan City 0.756 ( High ) ബുലുംഗാൻ റീജൻസി 13,181.92 1,12,663 1,29,079 1,33,166 Tanjung Selor 0.712 ( High ) മാലിനൌ റീജൻസി 39,766.32 62,580 77,178 84,609 Malinau 0.717 ( High ) നുനുകാൻ റീജൻസി 14,247.50 1,40,841 1,76,918 1,96,918 Nunukan 0.656 ( Medium ) ടാന ടിഡംഗ് റീജൻസി 4,828.58 15,202 21,597 26,607 Tideng Pale 0.670 ( Medium ) ആകെ 72,275.12 5,24,656 6,39,639 6,95,562 Tarakan 0.705 ( High ) അവലംബം ↑ ↑ Badan Pusat Statistik, Jakarta, 2019.
↑ {{ cite web }} :  CS1 maint: archived copy as title ( link ) ↑ ↑ ↑ ↑ ↑ ↑ Biro Pusat Statistik, Jakarta, 2011.
↑ Badan Pusat Statistik, Jakarta, 2018.
വടക്കൻ കോയിക്കൽ ദേവി ക്ഷേത്രം
ഓണാട്ടുകരയിലെ ഒരു പുരാതന ക്ഷേത്രമാണ് വടക്കൻ കോയിക്കൽ ദേവി ക്ഷേത്രം .
കാർത്തികപ്പള്ളി താലൂക്കിൽ കണ്ടല്ലൂർ വില്ലേജിൽ കായംകുളം കായലിനു സമീപമായിട്ടാണ് ക്ഷേത്രം സ്ഥിതി ചെയ്യുന്നത്.
ക്ഷേത്രം ഉൾപ്പെടുന്ന കാർത്തികപ്പള്ളി താലൂക്ക്, മാവേലിക്കര താലൂക്ക്, കരുനാഗപ്പള്ളി എന്നിവ ഉൾപ്പെടുന്ന പ്രദേശം പൊതുവെ ഓണാട്ടുകര എന്ന പേരിൽ അറിയപ്പെടുന്നു.
അതുകൊണ്ട്  വടക്കൻ കോയിക്കൽ ദേവി ക്ഷേത്രം ഓണാട്ടുകരയിലെ പ്രമുഖ ക്ഷേത്രം എന്നു പറയപ്പെടുന്നത്.
കായംകുളത്തിന് പടിഞ്ഞാറായി ഏകദേശം എട്ടു കി.
മാറിയും ഹരിപ്പാടിന് തെക്കായും ക്ഷേത്രം സ്ഥിതി ചെയ്യുന്നു.
പാർവ്വതി ദേവിയാണ് ഈ ക്ഷേത്രത്തിലെ പ്രധാന പ്രതിഷ്ഠ.
ഈ ക്ഷേത്രത്തിലെ സവിശേഷത പ്രധാന പ്രതിഷ്ഠ ആയ പാർവ്വതി ദേവി താഴത്തെ നിലയിലും ശിവ ഭഗവാനെ മുകളിലത്തെ നിലയിലും പ്രതിഷ്ഠിച്ചിരിക്കുന്നു എന്നതാണ്.
ക്ഷേത്രത്തിന്റെ ചരിത്രം തിരുവിതാംകൂറിന്റെയും കായംകുളം രാജ്യത്തിന്റെയും ചരിത്രവുമായി ബന്ധപ്പെട്ടു കിടക്കുന്നു.
കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ ക്ഷേത്രവുമായി ബന്ധപ്പെട്ട പരാമർശങ്ങൾ ഉണ്ട്.
കുംഭ ഭരണി ആണ് ക്ഷേത്രത്തിൽ പ്രധാന ഉത്സവം.
വടക്കൻ ഖൊറാസാൻ പ്രവിശ്യ
വടക്കൻ ഖൊറാസാൻ പ്രവിശ്യ ( പേർഷ്യൻ : استان خراسان شمالی , Ostān-e Khorāsān-e Shomālī ) വടക്ക് കിഴക്കൻ ഇറാനിൽ സ്ഥിതി ചെയ്യുന്ന ഒരു പ്രവിശ്യയാണ്.
ബോജ്‌നോർഡ് നഗരം പ്രവിശ്യയുടെ തലസ്ഥാനമാണ്.
ഷിർവാൻ കൗണ്ടി, എസ്ഫറായൻ കൗണ്ടി, മനേ ആൻറ് സമൽഖാൻ കൗണ്ടി, റാസ് ആൻഡ് ജാർഗലൻ കൗണ്ടി, ജജാർം കൗണ്ടി, ഫറൂജ് കൗണ്ടി, ഗാർമേഹ് കൗണ്ടി എന്നിവയാണ് വടക്കൻ ഖൊറാസൻ പ്രവിശ്യയിലെ കൗണ്ടികൾ.
2004-ൽ ഖൊറാസാൻ പ്രവിശ്യ വിഭജിച്ച് സൃഷ്ടിക്കപ്പെട്ട മൂന്ന് പ്രവിശ്യകളിൽ ഒന്നാണ് വടക്കൻ ഖൊറാസാൻ.
ചരിത്രത്തിലുടനീളം നിരവധി രാജവംശങ്ങളുടെയും സർക്കാരുകളുടെയും ഉദയത്തിനും അസ്തമയത്തിനും ഗ്രേറ്റർ ഖൊറാസാൻ സാക്ഷ്യം വഹിച്ചിട്ടുണ്ട്.
പേർഷ്യക്കാർ, അറബികൾ, തുർക്കികൾ, കുർദുകൾ, മംഗോളുകൾ, തുർക്ക്മെൻസ്, അഫ്ഗാനികൾ എന്നിവരുടെ വിവിധ ഗോത്രങ്ങൾ ഈ പ്രദേശത്ത് കാലാകാലങ്ങളിൽ അധിവസിക്കുകയും മാറ്റങ്ങൾ കൊണ്ടുവരുകയും ചെയ്തിട്ടുണ്ട്.
ഇറാനിലെ പുരാതന ഭൂമിശാസ്ത്രജ്ഞർ ഇറാനെ എട്ട് ഭാഗങ്ങളായി വിഭജിച്ചതിൽ ഏറ്റവും വലുത് ഗ്രേറ്റർ ഖൊറാസൻ പ്രദേശമായിരുന്നു.
പ്രവിശ്യയിലെ മറ്റ് നഗരങ്ങൾക്കിടയിൽ, ആര്യൻ ഗോത്രങ്ങൾ ഇറാനിലേക്ക് പ്രവേശിക്കുന്നതിനുള്ള കേന്ദ്രബിന്ദുകളിലൊന്നായിരുന്നു എസ്ഫറായൻ നഗരം.
പാർത്തിയൻ സാമ്രാജ്യം വർഷങ്ങളോളം ഖൊറാസാനിലെ മെർവിനടുത്തായിരുന്നു കേന്ദ്രീകരിച്ചിരുന്നത്.
പാർത്തിയൻ കാലഘട്ടത്തിൽ, നിഷാപൂരിലെ പ്രധാന ഗ്രാമങ്ങളിലൊന്നായിരുന്നു എസ്ഫറായൻ.
ചിത്രശാല എസ്ഫറായൻ ജജാർം ബോജ്നോർഡ് ബോജ്നോർഡ് ബോജ്നോർഡ് ബോജ്നോർഡ് ഫറൂജ് See also അവലംബം ↑ Selected Findings of National Population and Housing Census 2011 Archived 2014-11-14 at the Wayback Machine .
↑ ↑ {{ cite news }} :  CS1 maint: unrecognized language ( link ) ↑
വടക്കൻ കാനഡ
വടക്കൻ കാനഡ , സംസാരഭാഷയിൽ നോർത്ത് അല്ലെങ്കിൽ ടെറിട്ടറികൾ, ഭൂമിശാസ്ത്രം , രാഷ്ട്രീയം എന്നിവ കൊണ്ട് വ്യത്യസ്തമായി നിർവചിക്കപ്പെട്ടിരിക്കുന്ന കാനഡയുടെ ഏറ്റവും വലിയ വടക്കേയറ്റത്തുള്ള പ്രദേശമാണ്.
രാഷ്ട്രീയമായി, ഈ പദം കാനഡയുടെ മൂന്ന് പ്രദേശങ്ങളായ യുകോൺ , നോർത്ത് വെസ്റ്റ് ടെറിട്ടറികൾ , നുനാവട്ട് എന്നിവയെ സൂചിപ്പിക്കുന്നു.
ഈ പ്രദേശം കാനഡയുടെ മൊത്തം ഭൂവിസ്തൃതിയുടെ ഏകദേശം 48 ശതമാനവും ഉൾക്കൊള്ളുന്നുവെങ്കിലും, കാനഡയിലെ ആകെ ജനസംഖ്യയുടെ 1 ശതമാനത്തിൽ താഴെയാണ് ഇവിടെ അധിവസിക്കുന്നത്.
ഫാർ നോർത്ത് എന്നതിൽ നിന്ന് വ്യത്യസ്തമായി ഉപയോഗിക്കാവുന്ന "വടക്കൻ കാനഡ" അല്ലെങ്കിൽ "വടക്ക്" എന്നീ പദങ്ങൾ കനേഡിയൻ ആർട്ടിക്, ആർട്ടിക് സർക്കിളിന് വടക്ക് സ്ഥിതിചെയ്യുന്ന കാനഡയുടെ ഭാഗം, അലാസ്കയുടെ കിഴക്കും ഗ്രീൻലാന്റിന് പടിഞ്ഞാറും സ്ഥിതിചെയ്യുന്ന കാനഡയുടെ ഭാഗം എന്നിവയെ പരാമർശിക്കാം.
എന്നിരുന്നാലും, മറ്റ് പല ഉപയോഗങ്ങളിലും രണ്ട് പ്രദേശങ്ങളും ഒരൊറ്റ യൂണിറ്റായി കണക്കാക്കുന്നു.
വടക്കൻ കേപ്
ദക്ഷിണാഫ്രിക്കയിലെ ഏറ്റവും വലിയ പ്രവിശ്യയാണ് വടക്കൻ കേപ് (ഇംഗ്ലീഷ്: Northern Cape ; Afrikaans : Noord-Kaap ; Tswana : Kapa Bokone ).
മുൻപത്തെ കേപ് പ്രവിശ്യയെ വിഭജിച്ച്, 1994ലാണ് വടക്കൻ കേപ് പ്രവിശ്യ രൂപീകരിച്ചത്.
കിംബെർളിയാൺ പ്രവിശ്യയുടെ തലസ്ഥാനം.
വടക്കൻ ചിലുചിലപ്പൻ
പാലക്കാട് ചുരത്തിനു തെക്കുള്ള പശ്ചിമഘട്ടഭാഗങ്ങളിൽ കാണപ്പെടുന്ന ഒരു ചിലപ്പൻ കിളിയാണ് വടക്കൻ ചിലുചിലപ്പൻ (ഇംഗ്ലീഷ്: Kerala Laughingthrush, ശാസ്ത്രീയനാമം: Montecincla fairbanki ).
ചാര നിറത്തിലുള്ള ചുണ്ടും ചെമ്പിച്ച വയറും തിരിച്ചറിയാവുന്ന കണ്ണിനോട് ചേർന്നുള്ള വരയും വീതികൂടിയ വെളുത്ത പുരികവും ഇവയ്ക്കുണ്ട്.
പഴനികുന്നുകളിൽ ഇതിന്റെ ഒരു ഉപവിഭാഗത്തെ കാണുന്നുണ്ട്.
ഇവയെ ജോടികളായൊ ചെറുകൂട്ടങ്ങളായോ മറ്റു പക്ഷികളുടെ കൂട്ടങ്ങളിൽ ചേർന്നും കാണാറുണ്ട്.
ചില ചെടികളുടെ തേനാണ് പ്രധാന ഭക്ഷണം.
ചില ചെടികളുടെ പൂവിതളുകളും ഭക്ഷിക്കാറുണ്ട്.
എൻ.എ. നസീർ എടുത്ത ചിത്രം പ്രജനനം
പ്രജനന കാലം ഡിസംബർ മുതല് ജൂൺ വരെയാണ്.
ഇത് മൂർദ്ധന്യത്തിലാവുന്നത് ഏപ്രിൽ മുതൽ മെയ് വരെയാണ്.
പുല്ലും പായലും ഉപയോഗിച്ച് കോപ്പ പോലെയുണ്ടാക്കിയ  കൂടിന്റെ ഉള്ളിൽ നനുത്ത നാരുകൾ കൊണ്ടുള്ള ഉൾഭാഗം ഉണ്ടാവും.
പച്ചപ്പുകൾക്കിടയിൽ ഒളിപ്പിച്ചുവച്ച കൂടായിരിക്കും.
ചുവന്ന അടയാളങ്ങളുള്ള നീലനിറത്തിലുള്ള മുട്ടകളാണ് ഇടുന്നത്.
കുഞ്ഞുങ്ങൾ പറക്കുകയോ കൂട്ടിൽ നിന്നു മറ്റേതെങ്കിലും ജീവികൾ കുഞ്ഞിനേയോ മുട്ടയേയൊ ഭക്ഷിച്ചാൽ കൂട് നശിപ്പിച്ചു കളയും.
കൂടാതെ വിരിയാത്ത മുട്ടകൾ ഇവർ തന്നെ ഭക്ഷിക്കുകയും ചെയ്യും.
പശ്ചിമഘട്ടത്തിൽ പാലക്കാട്ടുചുരത്തിനു തെക്കുള്ള തദ്ദേശ ഇനമാണ് വടക്കൻ ചിലപ്പൻ.
1100 മീറ്ററിലും കൂടുതൽ ഉയരം ഉള്ളിടത്താണ് ഇവയെ കാണുന്നത്.
അവലംബം പുറത്തേക്കുള്ള കണ്ണികൾ Garrulax fairbanki എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Photographs and videos on the Internet Bird Collection Bird calls Archived 2011-08-15 at the Wayback Machine .
വടക്കൻ ചൈനാ സമതലം The North China Plain
അന്ത്യ പാലിയോജീൻ - നിയോജിൻ കാലഘട്ടത്തിൽ രൂപീകൃതമായ റിഫ്റ്റ് താഴ്‌വരയും ഹ്വാംഗ് ഹെ നദിയിൽ (മഞ്ഞ നദി) നിന്നുമുള്ള എക്കൽ നിക്ഷേപത്താൽ പോഷിപ്പിക്കപ്പെട്ടതുമായ സമതലമാണ് വടക്കൻ ചൈനാ സമതലം ( ലഘൂകരിച്ച ചൈനീസ് : 华北平原 ; പരമ്പരാഗത ചൈനീസ് : 華北平原 ; പിൻയിൻ : Huáběi Píngyuán ) The North China Plain (simplified Chinese: 华北平原; traditional Chinese: 華北平原; pinyin: Huáběi Píngyuán).
ചൈനയിലെ ഏറ്റവും വലിയ എക്കൽ സമതലം ആണിത്.
വടക്ക് യാൻ മലനിരകൾ, പടിഞ്ഞാറ് ടൈഹാങ് മലകൾ, തെക്ക് ഡാബി മലകൾ, കിഴക്ക് മഞ്ഞക്കടൽ , ബൊഹായ് ഉൾക്കടൽ എന്നിവയ്ക്കിടയിലായി സ്ഥിതി ചെയ്യുന്നു.
മഞ്ഞ നദി ഈ സമതലത്തിലൂടെ ഒഴുകി  ബൊഹായ് ഉൾക്കടലിൽ പതിക്കുന്നു.
ഹ്വാംഗ് ഹെ നദിയുടെ മദ്ധ്യഘട്ടത്തിനും അതിനു ശേഷമുള്ള ഭാഗങ്ങളുടെയും ഇരുവശങ്ങളിലായി സ്ഥിതി ചെയ്യുന്ന വടക്കൻ ചൈനാ സമതലത്തിൽ ഉൾപ്പെട്ട പ്രദേശങ്ങളെ മദ്ധ്യ ചൈനാ സമതലം എന്ന് വിശേഷിപ്പിക്കാറുണ്ട്, ചൈനീസ് സംസ്കാരത്തിന്റെ കളിത്തൊട്ടിൽ എന്ന് വിളിക്കപ്പെടുന്ന ഈ പ്രദേശത്തിലാൺ ഹാൻ വംശജർ ശക്തിപ്രാപിച്ചത്.
വടക്കൻ ചൈനാ സമതലത്തിന്റെ വടക്ക് കിഴക്കൻ അറ്റത്തായി തലസ്ഥാനമായ ബെയ്‌ജിങ്ങ്‌ , വടക്ക് കിഴക്കൻ സമുദ്രതീരത്തായി ചൈനയിലെ ഏറ്റവും വലിയ ആറാമത്തെ നഗരവും വ്യാവസായിക നഗരവും പ്രധാന തുറമുഖവുമായ ടിയാൻജിൻ എന്നീ നഗരങ്ങൾ സ്ഥിതി ചെയ്യുന്നു.
ഈ സമതലത്തിലെ മറ്റ് പ്രധാന നഗരങ്ങളിൽ ശാൻഡോങ് പ്രവിശ്യയുടെ തലസ്ഥാനമായ ജിനാൻ, ഹെനാൻ പ്രവിശ്യയുടെ തലസ്ഥാനമായ ജെങ്ജോ എന്നിവ ഉൾപ്പെടുന്നു.
ഫലഭൂയിഷ്ടമായ വടക്കൻ ചൈനാ സമതലം ലോകത്തിലെ ഏറ്റവും കൂടുതൽ ജനസാന്ദ്രതയുള്ള പ്രദേശങ്ങളിൽ ഒന്നാണ്.
ചൈനയിലെ പ്രധാന കാർഷിക മേഖലകളിൽ ഒന്നായ ഇവിടെ ഗോതമ്പ് , ചോളം , മില്ലറ്റ് നിലക്കടല, എള്ള് , പരുത്തി , വിവിധയിനം പച്ചക്കറികൾ എന്നിവ കൃഷിചെയ്യപ്പെടുന്നു.
മഞ്ഞ മണ്ണിന്റെ നാട് എന്ന അപരനാമമുള്ള ഈ സമതലം 409,500 ചതുരശ്ര കിലോമീറ്റർ വിസ്തൃതിയിൽ വ്യാപിച്ചു കിടക്കുന്നു.
ഇതിൽ മിക്കവാറും പ്രദേശങ്ങൾ സമുദ്രനിരപ്പിൽ നിന്നും അൻപത് മീറ്ററിൽ താഴെ ഉയരത്തിലാണ് സ്ഥിതിചെയ്യുന്നത്.
പ്രാധാന്യം Jinan , the capital of Shandong province
വടക്കൻ ചൈനാ സമതലത്തിന്റെ ഭൂമിശാസ്ത്രത്തിന് സാംസ്കാരികവും രാഷ്ട്രീയവുമായ പ്രാധാന്യമുണ്ട്.
യാങ്ട്സിയുടെ തെക്കുള്ള പ്രദേശങ്ങളുമായി താരതമ്യം ചെയ്യുമ്പോൾ പർവ്വതങ്ങളും നദികളും ഇവിടെ കുറവാണ്, അതിനാൽ കുതിരകൾ ഉപയോഗിച്ചുള്ള സഞ്ചാരവും ആശയവിനിമയവും ഈ സമതലത്തിൽ വളരെ എളുപ്പമാണ്.
തെക്കൻ ചൈനയിലെ ഭാഷകളുടെ എണ്ണത്തിന്റെ ബാഹുല്യവുമായി താരതമ്യം ചെയ്യുമ്പോൾ ഇവിടത്തെ സംസാരഭാഷകൾ ഏകീകൃതമാണ്.
പെട്ടെന്ന് ആശയവിനിമയം സാധ്യമായതിനാൽ ആണ് വടക്കൻ ചൈനാ സമതലം, ചൈനയുടെ രാഷ്ട്രിയ സിരാകേന്ദ്രം ആയിത്തീർന്നത്.
ഫലഭൂയിഷ്ഠമായ വടക്കൻ ചൈനാ സമതലം ക്രമേണ സ്റ്റെപ്പി , മരുഭൂമി ജുനാരിയ , മംഗോളിയ , വടക്കുകിഴക്കൻ ചൈന എന്നിവയുമായി സംഗമിക്കുന്നതിനാൽ ആ പ്രദേശങ്ങളിൽ നിന്നും നാടോടികളും  അർദ്ധ നാടോടികളുമായ ഗോത്രങ്ങളിൽ നിന്നുള്ള അധിനിവേശത്തിന് സാധ്യത ഇവിടെ ഉയർന്നതാണ്, ഇത് ചൈനയുടെ വൻമതിൽ നിർമ്മാണത്തിന് ഭരണാധികാരികളെ പ്രേരിപ്പിച്ചു.
വടക്കൻ ചൈനാ സമതലത്തിലെ മണ്ണ് ഫലഭൂയിഷ്ഠമാണെങ്കിലും ഇവിടത്തെ കാലാവസ്ഥ പ്രവചനാതീതമാണ്, ശാന്ത സമുദ്രത്തിൽ നിന്നുള്ള ഈർപ്പമുള്ള കാറ്റിന്റെയും ഏഷ്യൻ ഭൂഖണ്ഡത്തിന്റെ ഉൾഭാഗത്ത് നിന്നുള്ള വരണ്ട കാറ്റിന്റെയും സംഗമസ്ഥാനമായ ഈ സമതലത്തെ വെള്ളപ്പൊക്കത്തിനും വരൾച്ചയ്ക്കും ഇരയാക്കുന്നു.
ഇതിനുമുപരിയായി സമതലത്തിന്റെ നിരപ്പാർന്ന കിടപ്പ് ജലപാതകൾ തകരാറിലാകുമ്പോൾ വലിയ വെള്ളപ്പൊക്കത്തിന് കാരണമാകുന്നു.
ധാന്യശാലകൾ  കൈകാര്യം ചെയ്യുന്നതിനും  ജലസേചനപ്രവർത്തനങ്ങൾ പരിപാലിക്കുന്നതിനും സ്റ്റെപ്പി ജനതയ്‌ക്കെതിരെ കോട്ടകൾ നിയന്ത്രിക്കുന്നതിനും ഈ ഘടകങ്ങൾ ഒരു കേന്ദ്രീകൃത ചൈനീസ് ഭരണകൂടത്തിന്റെ വികസന്താ കാരണമായി എന്ന് പല ചരിത്രകാരന്മാരും അഭിപ്രായപ്പെടുന്നു.
പീപ്പിൾസ് റിപ്പബ്ലിക് ഓഫ് ചൈനയിൽ ചൈനീസ് കമ്യൂണിസ്റ്റ് പാർട്ടി നടപ്പിലാക്കിയ സാമൂഹിക പദ്ധതിയായ മുന്നിലേയ്ക്കുള്ള മഹത്തായ കുതി‌ച്ചുചാട്ടത്തിന്റെ പ്രാരംഭ പ്രവർത്തികൾ 1957-1958-ലെ ശൈത്യകാലത്തിൽ  വടക്കൻ ചൈനാ സമതലത്തിലെ ജലപാതകളുടെ നിർമ്മാണം ത്വരിതപ്പെടുത്തി.
വിക്ടോറിയ ആൻഡ് ആൽബർട്ട് മ്യൂസിയം ഇംഗ്ലീഷ് വിലാസം https://ml.wikipedia.org/wiki/Victoria_and_Albert_Museum
പ്രായോഗിക കലകളുടെയും അലങ്കാര കലകളുടെയും രൂപകൽപ്പനയുടെയും ലോകത്തിലെ ഏറ്റവും വലിയ മ്യൂസിയമാണ് ലണ്ടനിലെ വിക്ടോറിയ ആൻഡ് ആൽബർട്ട് മ്യൂസിയം (പലപ്പോഴും V A എന്ന് ചുരുക്കി വിളിക്കപ്പെടുന്നു).
2.27 ദശലക്ഷത്തിലധികം വസ്തുക്കളുടെ സ്ഥിരമായ ശേഖരം ഇവിടെയുണ്ട്.
1852-ൽ സ്ഥാപിതമായ ഇത് വിക്ടോറിയ രാജ്ഞിയുടെയും ആൽബർട്ട് രാജകുമാരന്റെയും പേരിലാണ്.
കെൻസിംഗ്ടൺ ആൻഡ് ചെൽസിയിലെ റോയൽ ബറോയിലാണ് വി എ സ്ഥിതി ചെയ്യുന്നത്.
ആൽബർട്ട് രാജകുമാരനുമായുള്ള ബന്ധം കാരണം "ആൽബർട്ടോപോളിസ്" എന്നറിയപ്പെടുന്ന പ്രദേശത്താണ് ആൽബർട്ട് മെമ്മോറിയൽ, അദ്ദേഹം ബന്ധപ്പെട്ടിരുന്ന പ്രധാന സാംസ്കാരിക സ്ഥാപനങ്ങൾ.
നാച്ചുറൽ ഹിസ്റ്ററി മ്യൂസിയം, സയൻസ് മ്യൂസിയം, റോയൽ ആൽബർട്ട് ഹാൾ, ലണ്ടനിലെ ഇംപീരിയൽ കോളേജ് എന്നിവ ഇതിൽ ഉൾപ്പെടുന്നു.
ഡിജിറ്റൽ, കൾച്ചർ, മീഡിയ, സ്പോർട്സ് ഡിപ്പാർട്ട്മെന്റ് സ്പോൺസർ ചെയ്യുന്ന ഒരു നോൺ ഡിപ്പാർട്ട്മെന്റൽ പബ്ലിക് ബോഡിയാണ് മ്യൂസിയം.
മറ്റ് ദേശീയ ബ്രിട്ടീഷ് മ്യൂസിയങ്ങൾ പോലെ, പ്രവേശനം സൗജന്യമാണ്.
V A 12.5 ഏക്കർ (5.1 ഹെക്ടർ) 145 ഗാലറികൾ എന്നിവ ഉൾക്കൊള്ളുന്നു.
അതിന്റെ ശേഖരം യൂറോപ്പ്, വടക്കേ അമേരിക്ക , ഏഷ്യ, വടക്കേ ആഫ്രിക്ക എന്നിവിടങ്ങളിലെ സംസ്കാരങ്ങൾ മുതൽ പുരാതന കാലം മുതൽ ഇന്നുവരെയുള്ള 5,000 വർഷത്തെ കലയാണ്.
എന്നിരുന്നാലും, മിക്ക പ്രദേശങ്ങളിലും പുരാതന കലകൾ ശേഖരിക്കപ്പെടുന്നില്ല.
സെറാമിക്സ്, ഗ്ലാസ്, തുണിത്തരങ്ങൾ, വസ്ത്രങ്ങൾ, വെള്ളി, ഇരുമ്പ് പണികൾ, ആഭരണങ്ങൾ, ഫർണിച്ചറുകൾ, മധ്യകാല വസ്തുക്കൾ, ശിൽപം, പ്രിന്റുകൾ, പ്രിന്റ് മേക്കിംഗ്, ഡ്രോയിംഗുകൾ, ഫോട്ടോഗ്രാഫുകൾ എന്നിവ ലോകത്തിലെ ഏറ്റവും വലുതും സമഗ്രവുമായവയിൽ ഉൾപ്പെടുന്നു.
ഇറ്റാലിയൻ നവോത്ഥാന ഇനങ്ങളുടെ കൈവശം ഇറ്റലിക്ക് പുറത്തുള്ളതിൽ വെച്ച് ഏറ്റവും വലിയ, പോസ്റ്റ്-ക്ലാസിക്കൽ ശിൽപങ്ങളുടെ ലോകത്തിലെ ഏറ്റവും വലിയ ശേഖരം ഈ മ്യൂസിയത്തിന് സ്വന്തമാണ്.
ഏഷ്യയിലെ വകുപ്പുകളിൽ ദക്ഷിണേഷ്യ, ചൈന, ജപ്പാൻ, കൊറിയ, ഇസ്ലാമിക ലോകം എന്നിവിടങ്ങളിൽ നിന്നുള്ള കലകൾ ഉൾപ്പെടുന്നു.
കിഴക്കൻ ഏഷ്യൻ ശേഖരങ്ങൾ യൂറോപ്പിലെ ഏറ്റവും മികച്ചതാണ്.
സെറാമിക്സ്, മെറ്റൽ വർക്ക് എന്നിവയിൽ പ്രത്യേക ഈടുണ്ട്.
അതേസമയം ഇസ്ലാമിക് ശേഖരം പാശ്ചാത്യ ലോകത്തിലെ ഏറ്റവും വലിയ ശേഖരങ്ങളിൽ ഒന്നാണ്.
മൊത്തത്തിൽ, ലോകത്തിലെ ഏറ്റവും വലിയ മ്യൂസിയങ്ങളിൽ ഒന്നാണിത്.
2001 മുതൽ, മ്യൂസിയം 150 മില്യൺ പൗണ്ടിന്റെ ഒരു പ്രധാന നവീകരണ പരിപാടി ആരംഭിച്ചു.
17-ഉം 18-ഉം നൂറ്റാണ്ടുകളിലെ പുതിയ യൂറോപ്യൻ ഗാലറികൾ 2015 ഡിസംബർ 9-ന് തുറന്നു.
ഇവ യഥാർത്ഥ ആസ്റ്റൺ വെബ് ഇന്റീരിയറുകൾ പുനഃസ്ഥാപിക്കുകയും 1600-1815 യൂറോപ്യൻ ശേഖരങ്ങൾക്ക് ആതിഥ്യം വഹിക്കുകയും ചെയ്തു.
കിഴക്കൻ ലണ്ടനിലെ യംഗ് V A മ്യൂസിയത്തിന്റെ ഒരു ശാഖയാണ്.
ലണ്ടനിൽ ഒരു പുതിയ ശാഖ - V A ഈസ്റ്റ് - ആസൂത്രണം ചെയ്യുന്നുണ്ട്.
ലണ്ടന് പുറത്തുള്ള ആദ്യത്തെ V A മ്യൂസിയം, V A Dundee 15 സെപ്റ്റംബർ 2018-ന് തുറന്നു.
ചരിത്രം ഫൗണ്ടേഷൻ മ്യൂസിയത്തിന്റെ ആദ്യ ഡയറക്ടർ ഹെൻറി കോൾ 1851-ലെ ഗ്രേറ്റ് എക്സിബിഷനു മുന്നിൽ വിക്ടോറിയ രാജ്ഞിയെ കാണിക്കുന്ന ആന്തരിക മുറ്റത്ത് നിന്ന് ഫ്രൈസ് വിശദാംശങ്ങൾ
വിക്ടോറിയ ആൻഡ് ആൽബർട്ട് മ്യൂസിയത്തിന്റെ ഉത്ഭവം 1851-ലെ ഗ്രേറ്റ് എക്സിബിഷനിൽ നിന്നാണ്.
മ്യൂസിയത്തിന്റെ ആദ്യ ഡയറക്ടറായ ഹെൻറി കോൾ ആസൂത്രണത്തിൽ ഏർപ്പെട്ടിരുന്നു.
തുടക്കത്തിൽ ഇത് മ്യൂസിയം ഓഫ് മാനുഫാക്ചേഴ്സ് എന്നാണ് അറിയപ്പെട്ടിരുന്നത്.
ആദ്യമായി 1852 മെയ് മാസത്തിൽ മാർൽബറോ ഹൗസിൽ തുറന്നു.
എന്നാൽ സെപ്തംബറോടെ സോമർസെറ്റ് ഹൗസിലേക്ക് മാറ്റി.
ഈ ഘട്ടത്തിൽ, ശേഖരങ്ങൾ പ്രായോഗിക കലയും ശാസ്ത്രവും ഉൾക്കൊള്ളുന്നു.
ശേഖരത്തിന്റെ ന്യൂക്ലിയസ് രൂപപ്പെടുത്തുന്നതിന് എക്സിബിഷനിൽ നിന്നുള്ള നിരവധി പ്രദർശനങ്ങൾ വാങ്ങി.
അവലംബം ഗ്രന്ഥസൂചിക External links വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) V A websites: ഔദ്യോഗിക വെബ്സൈറ്റ് A list of past exhibitions held at the V A Historical images of V A Construction of V A Museum Archived 24 February 2019 at the Wayback Machine .
The V A Museum prior to opening Archived 25 February 2019 at the Wayback Machine .
Victoria and Albert Museum at the Survey of London online: Architectural history (to 1975) and description Plans Architecture of the V A Albertopolis: Victoria and Albert Museum Victoria and Albert Museum within Google Arts Culture
വിക്ടോറിയ തടാകം ഇംഗ്ലീഷ് വിലാസം https://ml.wikipedia.org/wiki/Lake_Victoria Victoria Nyanza.
The black line indicates Stanley's route.
ആഫ്രിക്കയിലെ മഹാ തടാകങ്ങളിൽ ഒന്നാണ് വിക്ടോറിയ തടാകം അഥവാ വിക്ടോറിയ നിയാൻസ .
വിക്ടോറിയ തടാകം (Lake Victoria) ( Nam Lolwe എന്നു ലുവൊ ഭാഷയിലും; Nalubaale എന്നു ലുഗാണ്ടയിലും; Nyanza എന്നു കിനിയർവാണ്ടയിലെ ചില ബണ്ടു ഭാഷകളിലും പറയുന്നു.
ഇത് ആഫ്രിക്കയിലെ വലിയ തടാകങ്ങളിൽ ഒന്നാണ്.
ഇതു കണ്ടുപിടിച്ച, ആദ്യമായി രേഖപ്പെടുത്തിയ ബ്രിട്ടീഷുകാരനായ ജോൺ ഹന്നിങ്ങ് സ്പെക്കെ വിക്ടോറിയ രാജ്ഞിയുടെ സ്മരണയ്ക്കായി ഇട്ട പേരാണ്.
1858ൽ നൈലിന്റെ ഉറവിടം തേടിയുള്ള റിച്ചാഡ് ഫ്രാൻസിസ് ബർട്ടനും ഒത്തുള്ള സാഹസിക യാത്രയിൽ കണ്ടു പിടിച്ചതാണ്
68,800 ചതുരശ്ര കിലോമീറ്റർ (26,560 mi²) ആണ് വിക്ടോറിയ തടാകത്തിൻറെ വിസ്തീർണം.
ആഫ്രിക്കയിലെ ഏറ്റവും വലിയ തടാകവും ലോകത്തിലെ ഏറ്റവും വലിയ ഉഷ്ണ മേഖലാ തടാകവും വീതിയേറിയ രണ്ടാമത്തെ ശുദ്ധജല തടാകവുമാണിത്.
വിസ്തൃതിയെ അപേക്ഷിച്ച് ആഴം കുറവായ വിക്ടോറിയയുടെ ഏറ്റവും കൂടിയ ആഴം 84 മീറ്ററും (276 ft) ശരാശരി ആഴം 40 മീറ്ററുമാണ്(131 ft).
2,750 ഘന കിലോമീറ്റർ (2.2 മില്യൺ ഏക്കർ-അടി) വ്യാപ്തമുള്ള ഈ തടാകം ലോകത്തിലെ ഏറ്റവും വ്യാപ്തമേറിയ ഏഴാമത്തെ തടാകമാണ്.
നൈൽ നദിയുടെ ഏറ്റവും വലിയ ശാഖയായ വെളുത്ത നൈലിൻറെ സ്രോതസ്സ് വിക്ടോറിയയാണ്.
184,000 ചതുരശ്ര കിലോമീറ്റർ (71,040 mi²) പ്രദേശത്ത് നിന്നും ഈ തടാകത്തിലേക്ക് ജലം ഒഴുകിയെത്തുന്നു.
ടാൻസാനിയ , ഉഗാണ്ട , കെനിയ എന്നീ രാജ്യങ്ങളിലായാണ് വിക്ടോറിയ സ്ഥിതി ചെയ്യുന്നത്.
ആഫ്രിക്കയിലെ ഗ്രേറ്റ് റിഫ്റ്റ് സമതലത്തിൻറെ പടിഞ്ഞാറൻ ഭാഗത്തായി ഒരു ഉയർന്ന പീഠഭൂമിയിലാണ് ഈ തടാകം സ്ഥിതി ചെയ്യുന്നത്.
ആഫ്രിക്കയിലെ ആഴം കുറഞ്ഞ തടാകം ആണ് വിക്ടോറിയ തടാകം.
തടാകത്തിന്റെ പരമാവധി ആഴം 80 മുതൽ 84 മീറ്റർ വരെ (262 മുതൽ 276 അടി വരെ) ശരാശരി 40 മീറ്റർ (130 അടി) ആഴം കാണപ്പെടുന്നു.
169,858 ചതുരശ്ര കിലോമീറ്റർ (65,583 ചതുരശ്ര മൈൽ) വിസ്തൃതിയുള്ള സ്ഥലമാണിത്.
1: 25,000 തലത്തിൽ ഡിജിറ്റൈസ് ചെയ്യുമ്പോൾ 7,142 കിലോമീറ്റർ (4,438 മൈൽ) തടാകമുണ്ട്.
ദ്വീപുകൾ ഈ നീളത്തിന്റെ 3.7 ശതമാനം വരുന്നു.
തടാകത്തിന്റെ വിസ്തീർണ്ണം മൂന്ന് രാജ്യങ്ങളിലായി തിരിച്ചിരിക്കുന്നു.
കെനിയ (6 ശതമാനം അല്ലെങ്കിൽ 4,100 ചതുരശ്ര കിലോമീറ്റർ അല്ലെങ്കിൽ 1,600 ചതുരശ്ര മൈൽ), ഉഗാണ്ട (45 ശതമാനം അല്ലെങ്കിൽ 31,000 ചതുരശ്ര കിലോമീറ്റർ അല്ലെങ്കിൽ 12,000 ചതുരശ്ര മൈൽ), ടാൻസാനിയ (49 ശതമാനം അല്ലെങ്കിൽ 33,700 ചതുരശ്ര കിലോമീറ്റർ അല്ലെങ്കിൽ 13,000 ചതുരശ്ര മൈൽ) ).
ജിയോളജി വിക്ടോറിയ തടാകത്തിന്റെ ലാൻഡ്‌സാറ്റ് 7 ഇമേജറി
ഭൂമിശാസ്ത്രപരമായി, വിക്ടോറിയ തടാകം ഏകദേശം 400,000 വർഷം പഴക്കമുള്ളതാണ്.
പടിഞ്ഞാറോട്ട് ഒഴുകുന്ന നദിയെ മുകളിലേക്ക് ക്രസ്റ്റൽ ബ്ലോക്ക് ഉപയോഗിച്ച് തടസ്സപ്പെടുത്തുമ്പോൾ ഇത് രൂപം കൊള്ളുന്നു.
ഭൂമിശാസ്ത്രപരമായ ചരിത്രത്തിൽ, വിക്ടോറിയ തടാകം ഇന്നത്തെ ആഴം കുറഞ്ഞ ചെറിയ തടാകങ്ങളുടെ ഒരു പരമ്പരയാണ്.
വിക്ടോറിയ തടാകം രൂപപ്പെട്ടതിനുശേഷം കുറഞ്ഞത് മൂന്ന് തവണയെങ്കിലും വറ്റിപ്പോയതായി അതിന്റെ അടിയിൽ നിന്ന് എടുത്ത ഭൂമിശാസ്ത്രപരമായ കോറുകൾ കാണിക്കുന്നു.
ഈ വരൾച്ചാ ചക്രങ്ങൾ ഒരുപക്ഷേ കഴിഞ്ഞ ഹിമയുഗങ്ങളുമായി ബന്ധപ്പെട്ടതാകാം, ഇത് ആഗോളതലത്തിൽ മഴ കുറയുന്ന സമയങ്ങളായിരുന്നു.
വിക്ടോറിയ തടാകം ഏകദേശം 17,300 വർഷങ്ങൾക്ക് മുമ്പ് വരണ്ടുപോയി.
ആഫ്രിക്കൻ ഈർപ്പമുള്ള കാലഘട്ടം ആരംഭിച്ചപ്പോൾ 14,700 വർഷങ്ങൾക്ക് മുമ്പ് ഇത് വീണ്ടും നിറഞ്ഞു.
കുറിപ്പുകൾ പുറത്തേക്കുള്ള കണ്ണികൾ Decreasing levels of Lake Victoria Worry East African Countries New Scientist article on Uganda's violation of the agreed curve for hydroelectric water flow.
Dams Draining Lake Victoria Archived 2012-03-10 at the Wayback Machine .
A Naturalist on Lake Victoria, with an Account of Sleeping Sickness and the Tse-tse Fly (1920).
T. F. Unwin Ltd, London; Biodiversity Archive https://www.youtube.com/watch?v=v9VJ6cezlnU - A beautiful video of Lake Victoria Institutions of the East African Community: Lake Victoria Fisheries Organisation Archived 2012-02-13 at the Wayback Machine .
വിക്ടോറിയ അസ്രെരെങ്ക
ഒരു ബെലാറൂഷ്യൻ പ്രാഫഷണൽ ടെന്നീസ് താരമാണ് വിക്ടോറിയ അസ്രെരെങ്ക (ജനനം:31 ജൂലൈ 1989) മുൻ ലോക ഒന്നാം നമ്പർ താരമായ വിക്ടോറിയ 2016 ഒക്ടോബർ 24 ലെ റാങ്കിംങ്ങ് പ്രകാരം 24-ാം സ്ഥാനത്താണ്.
രണ്ട് ഓസ്ട്രേലിയൻ ഓപ്പൺ സിംഗിൾ കിരീടം നേടിയിട്ടുള്ള  (2012, 2013), ഇവർ ഗ്രാന്റ്സ്ലാം സിംഗിൾ കിരീടം നേടുന്ന ആദ്യ ബെലാറൂഷ്യൻ ആണ്.
ലണ്ടൻ ഒളിംമ്പിക്സിൽ സിംഗിൾസിൽ വെളളിയും മിക്സഡ് ഡബിൾസിൽ സ്വർണ്ണവും രണ്ട് മിക്സഡ് ഡബിൾസ് ഗ്രാന്റ്സ്ലാം കിരീടവും നേടിയിട്ടുണ്ട്.
വിക്ടോറിയ കവേസ ഇംഗ്ലീഷ് വിലാസം https://ml.wikipedia.org/wiki/Victoria_Kawesa
വിക്ടോറിയ കവേസ , (ജനനം 12 ഏപ്രിൽ 1975) ഒരു സ്വീഡിഷ് രാഷ്ട്രീയ പ്രവർത്തകയും ഫെമിനിസ്റ്റ് ഇനിഷ്യേറ്റീവ് എന്ന പാർട്ടിയുടെ മുൻ നേതാവുമാണ്.
2017 മാർച്ചിൽ അവർ ഗുഡ്രുൺ സ്കൈമാനോടൊപ്പം പാർട്ടിയുടെ നേതൃസ്ഥാനത്തേയ്ക്ക് തിരഞ്ഞെടുക്കപ്പെട്ടു.
സ്വീഡിഷ് ചരിത്രത്തിലെ ആദ്യത്തെ കറുത്ത വർഗ്ഗക്കാരിയായ പാർട്ടി നേതാവായിരുന്നു കവേസ.
2017 സെപ്റ്റംബറിൽ, വ്യക്തിപരമായ കാരണങ്ങളാൽ അവർ പാർട്ടിയിൽനിന്ന് രാജിവച്ചു.
പകർപ്പവകാശ ലംഘനത്തിന് കുറ്റം ചുമത്തപ്പെട്ട കവേസ കുറ്റക്കാരിയെന്ന് കണ്ടെത്തിയിരുന്നു.
അവർ സോഡർട്ടോൺ സർവ്വകലാശാലയിലെ മുൻ അദ്ധ്യാപികയാണ്.
അവലംബം ↑ oRadia Sweden:Feminist Initiative co-leader resigns ↑ Aftonbladet: ↑ ↑ oRadia Sweden:Feminist Initiative co-leader resigns ↑ Aftonbladet: ↑ ↑
വിക്ടോറിയ ക്രോസ്
ശത്രുവിന്റെ മുൻപിൽ അസാമാന്യ ധൈര്യം കാണിക്കുന്ന സൈനികർക്ക് ബ്രിട്ടീഷ് സേന നൽകുന്ന പരമോന്നത സൈനിക ബഹുമതിയാണ് വിക്ടോറിയ ക്രോസ് .
1856-ൽ വിക്ടോറിയ രാജ്ഞിയാണ് ഈ ബഹുമതി ഏർപ്പെടുത്തി തുടങ്ങിയത്.
അവലംബം വായനക്ക് {{ cite book }} : Unknown parameter | editor1link= ignored ( | editor-link1= suggested) ( help ) പുറം കണ്ണികൾ വിക്ടോറിയ ക്രോസ് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.